כנה ורמן

כנָה וֶרמן (נולדה ב-12 במאי 1957) היא פרופסור להיסטוריה של עם ישראל, העוסקת בעיקר במתרחש בארץ ישראל בתקופת בית שני. ורמן היא חוקרת במחלקה להיסטוריה של עם ישראל באוניברסיטת בן-גוריון שבנגב.

 ביוגרפיה 
כנה ורמן נולדה בקבוצת יבנה בשנת 1957 למשפחת נחליאל. את התואר הראשון עשתה באוניברסיטה העברית בירושלים בפסיכולוגיה ובמחשבת ישראל בשנת 1984. את תארה השני במחשבת ישראל עשתה בשנת 1987 ונושא התיזה שלה היה "שתי דרכים: הפרקים היהודיים בדידכה ובאיגרת ברנבא" אשר נעשתה בהדרכתו של פרופ' דוד פלוסר.

בשנת 1996 השלימה את עבודת הדוקטורט שלה במחשבת ישראל, בהנחייתו של פרופ' שמואל ספראי. נושא הדיסרטציה היה השוואה במעמדם של הגויים בספר היובלים, במגילות מדבר יהודה ובספרות חז"ל.

כנה ורמן מתגוררת בירושלים ונשואה למיכאל ורמן, פרופסור למדעי המחשב באוניברסיטה העברית בירושלים.

 תחומי מחקר 
עיקר עיסוקה של ורמן מבחינה היסטורית הוא בתקופת הבית השני ותקופת המשנה והתלמוד. מבחינה תמטית, היא עוסקת בהתפתחות ההלכה הקדומה, תקוות משיחיות והשקפת עולם אפוקליפטית והתפתחות הנצרות הקדומה, וזאת לאור טקסטים השייכים לספרות קומראן, ספרות חיצונית וספרות תנאית.

עבודתה הגדולה של ורמן הייתה יצירת מהדורה מדעית ותרגום מגעז של ספר היובלים. מדובר בפרויקט רב שנים אשר בסופו הוציאה ורמן תרגום מחודש ומדעי לעברית של ספר היובלים.

 פרסומים 
 ספרים שכתבה 
 כ' ורמן, ספר היובלים: מבוא תרגום ופירוש. ירושלים: יד בן צבי, 2015 ()
 הספר זכה בפרס יד יצחק בן צבי לשנת תשע"ח.
 כ' ורמן ואהרן שמש, לגלות נסתרות: פרשנות והלכה במגילות קומראן. ירושלים: מוסד ביאליק, 2011 ()
 כ' ורמן, הספרות האפוקליפטית בימי הבית השני. תל אביב: הוצאת משרד הביטחון, 2003 ()

 ספרים שערכה 
ג'פרי דאן, ישוע, פאולוס והבשורות. עורכת: כנה ורמן. באר-שבע: הוצאת אוניברסיטת בן-גוריון בנגב, 2015
יורג פריי, מן היהודים ולמען העולם: הבשורה על פי יוחנן. עורכת: כנה ורמן. באר-שבע: הוצאת אוניברסיטת בן-גוריון בנגב, 2014
דרל באק, ישוע והבשורות החדשות: מצופן דה וינצ'י עד קברו של ישוע. עורכת: כנה ורמן. באר-שבע: הוצאת אוניברסיטת בן-גוריון בנגב, 2010
לארי הורטאדו, כיצד הפך ישוע לאל? עורכת: כנה ורמן. באר-שבע: הוצאת אוניברסיטת בן-גוריון בנגב, 2006

 מאמרים 
 כ' ורמן, "על רדיפה דתית: היסטוריוגרפיה עתיקה ומודרנית", ציון פא (תשע"ו), עמ' 463–496
 כ' ורמן, "שתי בריתות מבריאת העולם ובמהלך הדורות", מגילות יג (תשע"ז), עמ' 49–69
 C. Werman, “Moses in the Book of Jubilees and Qumran Literature”. In: Die Idee des Mose – Eine rezeptionsgeschichtliche Betrachtung einer identitätsstiftenden Idee. Editors: M. Sommer, E. Eynikel and V. Niederhofer (WUNT; Mohr Siebeck, Tübingen, 2017)
 C. Werman, “Was Hillel a Pharisee?” In: Sources and Interpretation in Ancient Judaism. Editors: S. Dönitz, M. Piotrkowski and G. Herman (Leiden: Brill, 2018)

 קישורים חיצוניים 

 פרופ' כנה ורמן, באתר של אוניברסיטת בן-גוריון
 פרופ' כנה ורמן, באתר של סמינר אבות מייסדים




הערות שוליים

קטגוריה:היסטוריוניות ישראליות
קטגוריה:היסטוריונים ישראלים
קטגוריה:חוקרי מחשבת ישראל
קטגוריה:חוקרי משנה
קטגוריה:חוקרי נצרות
קטגוריה:חוקרות נצרות
קטגוריה:חוקרי ספרות חז"ל
קטגוריה:חוקרות יהדות ישראליות
קטגוריה:חוקרי יהדות ישראלים
קטגוריה:קבוצת יבנה: אישים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת בן-גוריון בנגב: היסטוריה של עם ישראל
קטגוריה:חוקרי ארץ ישראל
קטגוריה:ארץ ישראל: היסטוריונים
קטגוריה:ישראליות שנולדו ב-1957
קטגוריה:ישראלים שנולדו ב-1957